CELEX: C2005/205/16
Language: et
Date: 2005-08-20 00:00:00
Title: Kohtuasi C-244/05: Eelotsusetaotlus, mille esitas der Bayerische Verwaltungsgerichtshof 19. aprilli 2005. aasta määrusega kohtuasjas Bund Naturschutz in Bayern e. V. ja teised versus Freistaat Bayern

20.8.2005   
            
            
               ET
            
            
               Euroopa Liidu Teataja
            
            
               C 205/8
            
         Eelotsusetaotlus, mille esitas der Bayerische Verwaltungsgerichtshof 19. aprilli 2005. aasta määrusega kohtuasjas Bund Naturschutz in Bayern e. V. ja teised versus Freistaat Bayern
   (Kohtuasi C-244/05)
   (2005/C 205/16)
   Kohtumenetluse keel: saksa
   Euroopa Ühenduste Kohus on saanud Bayerische Verwaltungsgerichtshof'i 19. aprilli 2005. aasta määrusega esitatud eelotsusetaotluse kohtuasjas Bund Naturschutz in Bayern e. V. ja teised v. Freistaat Bayern, mis saabus kohtukantseleisse 7. juunil 2005. aastal.
   Bayerische Verwaltungsgerichtshof küsib Euroopa Kohtult eelotsust järgmistes küsimustes:
   
               1.
            
            
               Milline kaitserežiim on nõutav direktiivi 92/43/EMÜ (1) 3 lõike 1 alusel, koosmõjus selle direktiivi kuuenda põhjendusega arvestades EÜ (25. märtsi 1957. aasta Euroopa Ühenduste asutamisleping 16. aprilli 2003. aasta liitumislepinguga parandatud sõnastuses) artikli 10 lõikest 2 tulenevat eesmärkide rikkumise keeldu ning Euroopa Kohtu 13. jaanuari 2005. aasta otsust kohtuasjas C-117/03, alade puhul, eelkõige selliste, millel esineb esmatähtsaid looduslikke elupaigatüüpe ja/või esmatähtsaid liike, mida võib pidada ühenduse tähtsusega aladeks, enne kui Euroopa Ühenduste komisjon kannab nad ühenduse tähtsusega alade loetelusse vastavalt direktiivi artiklile 21?
            
         
               2.
            
            
               Kuidas mõjutab kaitserežiimi, kui nimetatud alad on juba kantud vastavalt direktiivi 92/43/EMÜ artikli 4 lõikele 1 komisjonile saadetud liikmesriigi ettepanekute loetellu?
            
         
               3.
            
            
               Kas ühenduse õiguslikele eeskirjade kohaselt on nimetatud aladele vastavalt Bayerischen Naturschutzgesetzes'i artikli 48 lõikele 2 määratud liikmesriigi kaitserežiim piisav arvestades direktiivi 92/43/EMÜ artikli 3 lõiget 1 koosmõjus selle direktiivi kuuenda põhjendusega ja EÜ artikli 10 lõikest 2 tuleneva eesmärkide rikkumise keeluga?
            
         
      (1)  EÜT L 206, lk 7.